ກຳປູເຈຍ ສືບສວນ ບ້ານໜຶ່ງ ທີ່ມີອັດຕາ ການຕິດເຊື້ອ HIV ຫຼາຍຜິດປົກກະຕິ
​ເຈົ້າໜ້າ​ທີ່​ກ່າວ​ວ່າ ​ເຂົາ​ເຈົ້າ​ສົງ​ໄສ​ວ່າ ພະນັກງານ​ຮັກສາ​ສຸຂະພາບ ໃນ​​ບ້ານ​ຄົນ​ໜຶ່ງ ​ ໄດ້​ໃຊ້​ເຂັມ​ສັກ​ຢາ ທີ່​​ໃຊ້ສັກ​​ໃຫ້​ຫລາຍໆ​ຄົນ​ນຳ​ກັນ​ ຊຶ່ງເຮັດ​ໃຫ້ມີການ​ຕິດ​ແປດ​ຂຶ້ນ.
ທີ່ກຳປູເຈຍ ເຈົ້າໜ້າທີ່ສາທາລະນະສຸກກ່າວວ່າ ເຂົາເຈົ້າກຳລັງ ສືບສວນເບິ່ງ ກໍລະນີການເພີ້ມສູງຂຶ້ນ ຢ່າງຫລວງຫລາຍຈົນໜ້າ ຕົກໃຈ ໃນຈຳນວນຜູ້ຕິດເຊື້ອ HIV ໄວຣັສທີ່ພາໃຫ້ເປັນໂຣກ AIDS ນັ້ນ ຢູ່ໃນໝູ່ບ້ານນ້ອຍໆ ສອກຫລີກຫ່າງໄກແຫ່ງໜຶ່ງ ມີ ຢ່າງນ້ອຍ 82 ຄົນ ຖືກກວດພົບວ່າ ຕິດເຊື້ອ HIV ຢູ່ໃນບ້ານ Rokar ທີ່ມີປະຊາຊົນອາໄສຢູ່ພຽງສອງພັນຄົນ ໃນແຂວງ ພະຕະບອງ (Battambang) ເຈົ້າໜ້າທີ່ກ່າວວ່າ ເຂົາເຈົ້າສົງໄສວ່າ ພະນັກງານຮັກສາສຸຂະພາບ ໃນໝູ່ບ້ານຄົນໜຶ່ງ ໄດ້ໃຊ້ເຂັມສັກຢາ ທີ່ໃຊ້ສັກໃຫ້ຫລາຍໆຄົນ ນຳກັນນັ້ນ ປິ່ນປົວຊາວບ້ານ ເຮັດໃຫ້ການຕິດແປດແຜ່ລາມອອກໄປ ທ່ານ Teng Kunthy ເລຂາທິການໃຫຍ່ຂອງ ອົງການ AIDS ແຫ່ງຊາດກຳປູເຈຍ ກ່າວ ວ່າ ພວກພະນັກງານສາທາ ຫາກໍໄດ້ກວດເບິ່ງຊາວບ້ານ ພຽງປະມານ 650 ຄົນເທົ່ານັ້ນ ມາຮອດປັດຈຸບັນ ບັນດາພະນັກງານຮັກສາສຸຂະພາບ ຮູ້ເລື່ອງກ່ຽວກັບສະຖານະການ ຢູ່ໝູ່ບ້ານແຫ່ງນັ້ນ ເວລາຜູ້ຊາຍ ແລະແມ່ຍິງໃນໄວຊະລາສອງຄົນ ຖືກກວດພົບວ່າ ຕິດເຊື້ອ HIV ໃນຕົ້ນ ເດືອນນີ້ ຜ່ານມາ ກຳປູເຈຍແມ່ນໄດ້ທຳຄວາມກ້າວໜ້າ ໃນການຫລຸດຜ່ອນອັດ ຕາການຕິດເຊື້ອ HIV ແລະໂຣກ AIDS ຢູ່ໃນປະເທດລົງ ຈາກອັດ ຕາສູງເກືອບຮອດ 2 ເປີເຊັນໃນປີ 1998 ກຳປູເຈຍໄດ້ວາງເປົ້າໝາຍທີ່ຈະກຳຈັດເຊື້ອ HIV ໃຫ້ໝົດສິ້ນໄປ ພາຍໃນປີ 2020 ຈາກອັດຕາການຕິດເຊື້ອ 0 7 ເປີເຊັນ ໃນປັດຈຸບັນ